IISRAELI MÄED
Tere tulemast taas saatesarja Iisraeli mäed palvereisile!
Neil palvereisidel palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Ole meile tänagi teejuhiks, Jeesus!
Jätkame endiselt juubeliaastaga seotud prohvetlikku reisi
põhjamaalt tagasi Iisraeli mägedele.
Teekonnal palvetame ja kuulutame Piibli tõotusi
Iisraeli põhjapoolsete hõimude naasmise kohta.
Eelmisel korral lõpetasime reisi Rumeenias Kalafati linnas.
Ületasime Miaga seejärel 2 km pikkuse silla üle Doonau
Bulgaarias asuvasse Vidini linna.
Doonau ületamine silla kaudu Rumeenia ja Bulgaaria vahel
pole iseenesestmõistetav,
sest üle piirijõe Doonau viib vaid kaks silda.
Vidini juures ületatud sild on olnud kasutuses alles 3,5 aastat.
Seni pääses siit üle Doonau ainult praamiga.
Doonau oli siin aastaid suureks piiriks ka vaimus.
Esimesena ehitas üle jõe silla Rooma keiser Constantinus Suur
ja see asus siit veidi allavoolu.
Rumeenia, mille nimi oli varem Dasia,
oli toona 3. sajandil teist korda Rooma võimu all.
Rooma võim teisel pool kallast kestis vaid mõne aasta
ja selle lõppedes hävis ka Constantinuse sild.
Jõgi oli seejärel pikalt Ida-Rooma ehk Bütsantsi riigi põhjapiiriks.
Bulgaaria lähiajaloost rägib aga jõekaldal asuv mälestusmärk.
Hinnanguliselt hukkus kommunismi tagakiusu all üle 30 000 bulgaarlase
ja bulgaarlased koguvad nende nimesid.
See on üks kommunismiohvrite mälestusmärkidest riigis.
Seekord sõidame koos läbi Bulgaaria Kreekasse,
Vahemere kaldal asuvasse Tessaloniki linna.
Läbime seega vana Bütsantsi riigi.
Vestleme sellest ja selle taustast teekonnal täpsemalt.
Doonauni valitsenud Bütsants oli Rooma riigi idaosa,
mis säilis, kui Lääne-Rooma 5. saj kokku varises.
Doonaud ületava silla ehitanud keiser Constantinus Suur
valitses 4. saj veel ühtset Rooma riiki,
kuid kolis selle pealinna Roomast Byzantioni linna.
See sai tema järgi uueks nimeks Konstantinoopol.
Constantinus Suur oli Rooma riigi esimene kristluse omaks võtnud keiser
ja muutis kristluse Rooma riigi ametlikuks usuks.
Constantinuse mõtlemise järgi oli Jumal juudid täiesti hüljanud
ja Jumala plaanides korvas Iisraeli kristlik Rooma riik.
Nii eraldus Piibli tõotus jumalariigi tulekust maa peale Iisraelist
ning asendus inimese loodud kristliku kuningriigiga.
Kui Rooma riik seejärel kaheks lagunes,
omandas mõtte Rooma riigist Jumala uue valitud rahvana
Ida-Rooma ehk Bütsants.
Kui Bütsantsi riik 15. saj keskel kokku varises,
päris idee Venemaa.
Venemaa uskus toona ja veel tänagi, et on kolmas Rooma
ja seepärast Jumala valitud rahvas, kelle kaudu tuleb maailma pääste.
Kus me nüüd asume, Mia?
Ületame parajasti Balkani mäestikku, mis Bulgaariat idast läände läbistab.
Bulgaaria pealinna Sofiasse viiv maantee
asub ca kilomeetri kõrguses.
Mäestiku tõttu teeb maantee Sofiasse ida poolt pika ringi.
See on siiski kiirem, kui otse üle mäe kulgevad väiketeed.
Siinkandis võitlevad mandri- ja Vahemere kliima
ning seetõttu võib naaberorgudes olla täiesti erinev ilm.
Meiegi nägime seda, kui siin ühest orust teise sõitsime.
Venemaa usub niisiis, et asendas Jumala valitud rahvana Iisraeli
ja mõtleb seepärast siiani, et tema ülesanne on päästa maailm.
Kas sellist asendusmõtlemist näeb ka mujal?
See on kahjuks endiselt väga tavaline mõte
ka maailma kristlikes kirikutes.
Saatan on näinud ajaloo vältel palju vaeva,
et panna kristlased uskuma
Jumala erilise liidu lõppu juutide ja Iisraeliga
ning et teiste rahvaste usklikud on asendanud Iisraeli.
See asendusteoloogia nime kandev mõtlemine algas 2. sajandil,
kuid Samaarias Nabluses sündinud kirikuisa Justinus Märter uskus,
et kuna Jumal pagendas riigist Rooma vastu mässanud juudid,
oli Jumal nad hüljanud.
See täiesti ebapiibellik mõte oli tollases ajalooolukorras mõistlik,
ja kinnitas kristlaste seas tugevalt kanda.
Rooma kristlus läks mööda või muutis vaimseks
paljud Piibli tõotused Iisraeli hõimude ja kuningriigi naasmise kohta
ning uskus, et rahva pagendamine oli lõplik,
kuna Iisraeli nimigi kaotati kaardilt.
Asendusteoloogia viis kiiresti selleni,
et kristlased hakkasid kiusama juute, keda nad Jumalast hüljatuiks pidasid.
Justinus Märter oli esimene, kes rääkis,
et kristlased on Iisraeli asemel uus Jumala valitud rahvas.
Kus me nüüd asume, Mia?
Läheneme Bulgaaria pealinnale Sofiale.
Eemal nähtav mägi on linna taga
ja see on üle 2 km kõrge.
Ka Sofia ise asub siin mägedes rohkem kui 500 m kõrguses.
Siin on asunud linn juba enne ajaarvamise algust,
kuna siia Sofia orgu pääseb kolmest kurust,
mille kaudu on liikunud läbikäiguteed juba iidsetest aegadest.
Mõte sellest, et kristlased on uus Iisrael, on visalt elus püsinud,
ja mitmetes kirikkondades usutakse sellesse kas teadlikult või teadmatult.
Kas selline asendusmõtlemine on vaid kristlaste probleemiks?
Tegelikult kohtab asendusmõtet juba siis,
kui lõunapoolne riik Juuda ehk Juuda ja Benjamini hõimud
naasid Paabeli pagulusest Juudeasse.
Põhjapoolne Iisraeli riik ehk kümme põhjapoolset riiki
olid selleks ajaks olnud Jumala poolt pagendatud juba üle 200 aasta.
Lõunapoolse riigi Juuda rahvas ehk juudid
ehitasid Jeruusalemma templi uuesti üles
ning pühendusid kirjatundja Esra juhtimisel Moosese seadust järgima.
Samas hakkasid nad pidama end
ainsaks allesjäänud Jumala rahva jäänuseks.
Psalmis 78 lauldakse sellest nii:
"Efraimi lapsed, varustatud ammulaskjad,
pöörasid selja lahingu päeval.
Nad ei pidanud Jumala lepingut,
vaid keeldusid käimast ta Seaduse järgi
ja unustasid ta suured teod ja ta imetööd,
mis ta neile oli näidanud." Ps 78:9-11
Jumal oli pagendanud Efraimi ehk põhjapoolsed hõimud oma maalt
ja kui Juuda naases Paabelist, ei viidanud miski sellele,
et nad naasmas oleksid.
Psalmist jätkab:
"Ta hülgas ka Joosepi telgi ega valinud Efraimi suguharu.
Ent Juuda suguharu ta valis enesele,
Siioni mäe, mida ta armastab." Ps 78:67-68
Asendusteoloogia esimene etapp näib olevat see,
et Paabelist naasnud juudid asendasid Iisraeli põhjapoolsed hõimud
ja juudid hakkasid end terveks Iisraeliks pidama.
Samas asendasid nad ka Jumala päästeplaani
juudi religiooni ehk judaismiga.
Sellele religioonile ei sobinud ka Jumala läkitatud Päästja
Messias Jeesus.
Räägi veidi sellest teest, Mia.
Tee Sofiast Kreeka piirile liigub läbi Rila ja Pirini mäestike.
Meie navigaator hoiatas juba Bulgaariasse saabudes,
et tema kaardiandmed piirkonna suhtes on puudulikud.
Siinkohal lõppes tema usk.
Pöördu tagasi, kui võimalik.
Jätkame siiski prohvetlikku teekonda Iisraeli suunas,
kuna Jumala plaanides ei asenda Iisraeli miski.
Läheneb Jeesuse tagasitulek ja Ta taastab Iisraeli kuningriigi.
Selleks naasevad oma maale ka kõik Iisraeli hõimud.
Mis selle asendamise taga tegelikult on, Jyrki?
Igasugune sellesarnane asendamine lähtub saatanast,
kelle eesmärgiks on ise Jumala asemele astuda.
Lisaks Jumalale püüab saatan asendada kõiki,
kelle Jumal on paika pannud
ja kelle kaudu maailmas tegutseda otsustanud.
Kogu saatana loogika põhineb paremusel
ja tahtel teistest kõrgemal olla.
See läheb siin maailmas hästi peale.
Seepärast võib asendaja
inimeste silmis isegi paremini antud rolli sobida.
Näiteks kristlaskonnale on mõte endast kui uuest, paremast Iisraelist
väga hästi sobinud.
Kristlased on endiselt harjunud
asendama Jumala valikuid enda valikutega.
Ka kristlike kogukondade seas on mitmeid Jumala seatud isikuid
asendatud aja vältel nendega, kes on paremad tundunud.
Nad pole aga olnud need,
kelle Jumal on valinud oma plaanide teostamiseks.
Jumala meetod valida inimesi ja rahvaid oma kohtadele
ei põhine paremusel, vaid armul.
Paulus kirjutab:
"Mis me siis ütleme?
Kas Jumala juures on ebaõiglust? Mitte sugugi!
Ta ju ütleb Moosesele: 'Ma halastan, kellele ma halastan,
ja heidan armu, kellele ma heidan armu.'
Nõnda siis ei sõltu see inimese tahtest ega pingutusest,
vaid Jumalast, kes halastab." Rm 9:14-16
Nii juudid kui Iisraeli põhjapoolsed hõimud
on Jumala suhtes tõsiselt eksinud.
Kuid see, et Jumal on pagendanud nad pikaks ajaks oma maalt
ei muuda seda, et Jumal on valinud nad oma rahvaks.
Paulus kirjutas Jumala valikust just Iisraeliga seoses:
"Evangeeliumi poolelt vaadates on nad küll Jumala vaenlased teie heaks,
aga valiku poolelt vaadates on nad armastatud esiisade pärast.
Jumal ei kahetse ju oma armuande ega kutsumist." Rm 11:28-29
Rahvad ei saa asendada Iisraeli ega Iisrael rahvaid.
Kristlased ei ole uus Iisrael või Efraim
vaid igal üksikisikul ja rahval
on Jumala plaanis oma asendamatu koht
ja keegi pole teisest väärtuslikum.
Kõigi eest on makstud Jeesuse verega sama hind.
Hetkel seab Jumal kõike tagasi oma õigetele kohtadele.
Iisraeli suhtes tähendab see, et terve Iisrael tuleb tagasi maale,
mille Jumal on talle andnud.
Iisrael võtab ka vaimselt oma koha Jumala plaanides,
kui ta Jeesuse vastu võtab.
Ka kadunud poeg Efraim saab oma koha tagasi.
Kus me nüüd asume, Mia?
Ületasime äsja Bulgaaria ja Kreeka piiri ning asume Kreekas.
Mia, räägi ka Tessaloniki linnast, kuhu teel oleme.
Tessaloniki on suuruselt teine linn Kreekas
ja oluline merevärav kogu Kagu-Euroopa jaoks.
See rajati juba 300 aastat eKr ja oli Bütsantsi ajal
Konstantinoopoli järel tähtsuselt teine linn kogu riigis.
Pärast Bütsantsi riigi langemist valitsesid seda osmanid ehk türklased
kuni 1912. aastani, kui see läks Kreeka võimu alla.
Tessaloniki on eriline selle poolest,
et sajandeid olid enamik linnaelanikke juudid.
Juudi enamuse tõttu kutsuti linna hellitavalt Iisraeli emaks.
Juba apostlite ajal oli siin märkimisväärne juudikogukond,
kuid enamuseks said juudid 16. sajandi alguses.
Siis avasid mõnekümne aasta eest linna endale saanud osmanid ukse
Hispaaniast pagendatud sefardi juutidele ehk marraanidele
ja nad kolisid suurte rühmadena linna.
Juudid olid Tessalonikis enamuses üle 400 aasta
ehk kauem kui üheski teises linnas väljaspool Iisraeli.
Juudi rahva arv jõudis siin haripunkti 19. sajandil,
kui linnas ellas ca 100 000 juuti.
Alles siis, kui linn läks 20. saj algul osmanite käest Kreeka valdusse,
hakkas juutidel siin kitsas kätte tulema.
Samal ajal jõudu kogunud sionism nägi juudi enamusega linna mudelina,
mis sai inspiratsiooniks tulevasele Iisraeli riigile.
Paljud sionistliku liikumise juhid,
sh Iisraeli tulevane peaminister David Ben Gurion
käis õhutamas Tessaloniki juute esiisademaad Iisraeli ehitama tulema.
Enne II Maailmasõda lahkus linnast 40 000 juuti
ja ca pooled neist vastasid Ben Gurioni kutsele.
Jätame auto seekord siia
ja läheme teisele poole teed randa palvetama.
Jõudsime tänasesse palvepaika.
Kus me täpselt oleme, Jyrki?
Oleme Tessaloniki kesklinna rannapuiesteel.
Kui Natsi-Saksamaa 1941. a aprillis Kreeka vallutas,
olid 40 % selle linna elanikest endiselt juudid.
Juutide tagakius algas siin tavapärasest aeglasemalt,
kuid kaks aasta hiljem hoogustudes
paigutasid sakslased kõik Tessaloniki juudid getodesse.
Kohe algas transport surmalaagreisse
ja linna ca 60 000 juudist
jäi lõpuks ellu vähem kui 2000.
Teisel pool tänavat
on 1997. a püstitatud monument juutide saatuse mälestuseks.
Vaid Poola juute tabas II MS ajal sama totaalne häving
kui siin linnas elanud juute.
Seekordne palvereis algas kommunismiohvrite mälestusmärgist
ja lõpeb siin natsismiohvrite monumendi juures.
Mõlema hävitusjõu tagant leiab asendusteoloogilise mõtlemise.
Kommunism oli Venemaa riikliku asendusteoloogia vili.
Natsism aga ammutas oma hävitusjõu Lääne kristlikust asendusteoloogiast.
Asendusteoloogia viib alati viha ja tagakiusuni.
Asendusteoloogia kulminatsioon on aga alles ees.
See on Antikristus, kes püüab otseselt Jeesust asendada.
Seoses Jeesuse naasmisega
kirjutab Paulus tessalooniklastele Antikristuse kohta:
"Ärgu ükski teid mingil kombel petku!
Sest see ei juhtu enne, kui on tulnud ärataganemine
ja ilmunud seadusevastane inimene, hukatuse poeg,
kes paneb vastu ja tõstab enese üle kõige,
mida nimetatakse jumalaks või jumalateenistuseks,
nii et ta istub Jumala templisse,
lastes end paista Jumalana." 2Ts 2:3-4
Antikristuse kaudu tahab saatan
takistada Jeesusel võtta oma koht kogu maailma kuningana.
Paulus jätkab:
"Alles siis ilmub seadusevastane,
kelle Issand Jeesus hukkab oma suu hingusega
ja kelle ta kõrvaldab oma avalikuks saamisega, kui ta tuleb." 2Ts 2:8
Jumala asendamine maailmas lõpeb Jeesuse tulemise kirkusega
kui Ta kuningana maa peale naaseb.
Asendamise lõpetav protsess siiski juba käib
ja Iisraeli põhjapoolsete hõimude naasmine oma maale on selle osa.
Jesaja raamatus räägib Jumal Jeesusest nii kõigi rahvaste Päästjana
kui Iisraeli hõimude taastajana.
"Issand ütleb:
Sellest on vähe, et sa mu sulasena
taastad Jaakobi suguharud ja tood tagasi Iisraeli jäägi:
ma panen sind paganaile valguseks,
et mu pääste ulatuks ilmamaa ääreni." Js 49:6
Lisaks rahvaste päästmisele peab Jeesus taastama ka Iisraeli hõimud
ja selle poole me liigumegi.
Kui kõik on omal kohal,
saab kõik ka üheks Jumala määratud viisil
ja terveneb Jumala disainitud kaunis tervik.
Paulus kirjutab sellest:
"Ta on mõlemad liitnud üheks
ja lõhkunud maha vaheseina - see tähendab vaenu - oma ihu kaudu,
kui ta muutis kehtetuks käskude Seaduse,
et luua eneses need kaks
üheksainsaks uueks inimeseks, tehes rahu
ning et lepitada Jumalaga mõlemad ühesainsas ihus risti kaudu,
surmates risti peal vaenu." Ef 2:14-16
Piibli järgi on Efraimi ülesanne pärast Iisraelimaale naasmist
asustada Iisraeli mäed ehk praegune Samaaria.
Seega pole üllatav,
et saatan püüab seal parajasti hullupööra asendada Efraimi kohta
palestiinlaste riigiga.
Jumal vastab sellele ettevõtmisele Hesekieli raamatus:
"Ma olen kuulnud kõiki su laimamisi,
mis sa oled rääkinud Iisraeli mägede kohta, öeldes:
'Need on tehtud lagedaks, antud meile roaks.'
Te olete suurustanud mu ees oma suuga
ja olete karjunud mu vastu oma sõnu; ma olen seda kuulnud." Hs 35:12-13
Järgmises peatükis jätkab Jumal,
et Tema otsustab, kellele mäed kuuluvad.
"Ma lasen teie peal käia inimesi, oma Iisraeli rahvast;
nad võtavad su omaks, sa saad neile pärisosaks
ja sa ei tee neid enam lastetuks." Hs 36:12
Jumal ei rahuldu vähema kui sellega, mida Ta on teha lubanud.
Ta ei pea seda tegema.
Kuulutame koos Jumala tõotusi
Iisraeli hõimude naasmisest oma kohtadele.
"Kui ma toon nad tagasi rahvaste seast
ja kogun nad nende vaenlaste maadest,
siis ma ilmutan nende kaudu oma pühadust paljude paganate silme ees.
Ja nad saavad tunda, et mina, Issand, olen nende Jumal,
kes saatis nad vangi paganate juurde,
aga kes kogub nad jälle nende oma maale
ega jäta enam ühtegi neist sinna.
Ma ei peida enam oma palet nende eest,
sest ma valan oma Vaimu Iisraeli soo peale,
ütleb Issand Jumal." Hs 39:27-29
"Sest ma tahan lasta kasvada sulle korba
ja ravida sind sinu haavadest, ütleb Issand,
sellepärast et sind on nimetatud hüljatuks:
'Siion, kellest ükski ei hooli!'
Nõnda ütleb Issand:
Vaata, ma pööran Jaakobi telkide vangipõlve
ja ma halastan tema eluasemete peale." Jr 30:18-19
"Issand ilmutas ennast mulle kaugelt:
Ma olen sind armastanud igavese armastusega,
seepärast jääb mu osadus sinuga.
Mina ehitan sind jälle,
et sa oleksid üles ehitatud, Iisraeli neitsi.
Sa ehid ennast jälle trummidega ja lähed rõõmsatega tantsima.
Sa istutad jälle viinapuuaedu Samaaria mägedele;
need, kes istutavad, saavad ka kasutada." Jr 31:3-5
Aitäh, Jeesus, et kaitsesid tänagi meie teekonda!
Aitäh, et Sinu plaanides on igaühel oma koht.
Jeesuse nimel, aamen.
Järgmine kord jätkame teekonda Tessalonikist Ateenasse.
Valmistagem järgmist reisi juba palves ette!
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri